Marlborough (regija)

Marlborough je jedna od 16 regija na Novom Zelandu. Marlborough je jedna od pet unitarnih regija koje su istovremeno i regije i distrikti, a poznata je po suhoj klimi, regiji Marlborough Sounds i proizvodnji vina. Regije je ime dobila po Johnu Churchillu Marlboroughu, engleskom generalu i državniku. Geografija Marlborough se nalazi na krajnjem sjeveroistoku Južnog otoka i ima ukupnu površinu od 10,458 km². Graniči s distriktom Tasman, koji okupira sjeverozapadni vrh otoka, te regijom Canterbury, koja se proteže duž istočnu obalu otoka, dok se između Tasmana i Marlborougha smjestila regija grada Nelsona. Administrativna podjela Središte Regionalnog vijeća je u najvećem gradu, Blenheimu, koji ima 30,500 stanovnika. Ostala važna naselja su Picton, Havelock, Seddon, Ward, Rai Valley, Renwick, Clarence i Clifford Bay. Stanovništvo Prema procjeni broja stanovnika iz 2015. godine u regiji živi 45,300 stanovnika, po čemu je pretposljednja od 16 novozelandskih regija; manje stanovnika ima samo regija West Coast. Reference Vanjske veze Službena stranica regije